วันนี้ช่วงเที่ยงอากาศร้อนมากกก นายลักกี้เลยหนีเข้าห้างเดินตากแอร์ซักหน่อย และซักพักท้องมันก็เริ่มร้อง เลยต้องแวะฝากท้องร้านอาหารซักร้าน ก็ได้ไปเห็นร้านฟาสฟู๊ตที่ทุกคนรู้จักกันดี
เห็นคนน้อยกว่าร้านอื่น ประกอบกับเวลาพักที่ใกล้จะหมด เลยคงต้องฝากท้องไว้ที่นี่แล้วล่ะ

ร้านฟาสฟู๊ต McDonald's

ที่ตั้งร้าน : ขั้นใต้ดิน เซนทรัลลาดพร้าว ใกล้ๆกับฟู๊ดคอร์ทของ Tops
การเดินทาง : รถไฟฟ้าใต้ดิน MRT สถานีพหลโยธิน และรถเมล์ทุกคนัที่เขียนข้างรถว่าเซนทรัลลาดพร้าว
สาขาร้าน : ตามห้าง ตามปั้มน้ำมัน ทั่วประเทศ

ร้าน McDonald's สาขาเซนทรัลลาดพร้าวนี้ ได้ถูกปรับปรุงใหม่อย่างสวยงาม โดยจากเดิมนั้นร้าน McDonald's จะอยู่ที่ชั้น 1 บริเวณทางเข้าห้าง แต่หลังจากที่มีการปรับปรุงแล้ว
ร้านได้ถูกย้ายมาตั้งไว้ที่ชั้นใต้ดิน มีที่นั่งอยู่ 2 โซนคือ โซนในห้างและนอกห้าง ตกแต่งร้านในโทนผนังสีมืดๆ แต่ภายในร้านมีแสงสว่าง ทำให้ได้บรรยากาศอีกแบบดี

ในส่วนของเมนูและราคาเมนูนั้นก็จะเหมือนๆกับร้าน McDonald's สาขาอื่นๆ ไม่มีราคาบวกเพิ่มหรือเมนูใหม่ๆครับ
โดยราคาของอาหารนั้น สามารถสั่งแยกหรือสั่งแบบเป็นชุดก็ได้ หากสั่งแบบเป็นชุดก็จะได้รับส่วนลดพิเศษส่วนหนึ่ง
และอีกเหตุผลหนึ่งที่ผมมากินร้าน McDonald's ในวันนี้ ก็เพราะได้เห็นโฆษณาในทีวี ไก่ทอดสูตรใหม่ 2 ชิ้น 49 บาท ปกติเคยกินแต่ของ KFC มาวันนี้เลยต้องขอลองซักหน่อย ^^

สำหรับรายการอาหารที่ผมกินในวันนี้คือ
1. ไก่ทอดสูตรใหม่ครับ ทอดออกมาได้กรอบอร่อย ร้อนๆ แต่แอบชิ้นเล็กครับ
2. เฟรนซ์ฟราย สั่งแบบจั้มโบ้ (60 บาท) มากินเลย แต่แอบเซ็งเล็กน้อย เพราะทางร้านใส่เฟรนซ์ฟรายไม่เต็มกล่อง เหลือช่องอากาศให้เฟรนซ์ฟรายได้หายใจเล็กน้อย
( แบบว่าชอบให้เฟรนซ์ฟรายอัดๆกันแน่นๆเต็มๆกล่องอ่ะ 555+ )
3. โค้ก ได้รสชาติตามมาตรฐานที่ควรจะเป็นครับ

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = ไก่กรอบอร่อย ถือว่าโอเคเลย ( แต่ไม่เข้ากับซอส น่าจะมีซอสแบบ KFC )
บรรยากาศ : 2.5 = วุ่นวายนิดๆครับ ที่นั่งเล็กแค่วางอาหารก็เต็มโต๊ะแล้ว ภายในร้านดูมืดๆทึมๆหน่อยนึง แต่ตกแต่งได้สวย
บริการ : 2.5 = บริการได้ตามมาตรฐานครับ แต่ตักเฟรนซ์ฟรายไม่ได้มาตรฐาน เลยขอหักคะแนนหน่อยหนึ่ง 555+
ราคา : 3.5 = ก็สมราคานะครับ (แต่อยากให้ไก่ทอดชิ้นใหญ่กว่านี้ จะดีมากเลย) ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 25 / 11 / 54

มาดูรูปกันดีกว่าครับ